text: Død kvinde i å identificeret
  05 september 2015 kl. 16.55
  Den kvinde, der i morges blev fundet livløs i Mølleåen centralt i Vejle, er nu blevet identificeret.
  Kvinden der kl. 08.13 i morges blev fundet livløs i åen ud for Dæmningen i Vejle er her sidst på eftermiddagen blevet identificeret af politiet. Kvinden er 53 år gammel og bosiddende i Odense. Familien til kvinden er blevet underrettet.
  Kvinden blev fundet ved en rist i åen af en kommunalarbejder i forbindelse med rensning af risten. Sydøstjyllands Politi melder, at der umiddelbart ikke er noget, der tyder på, at kvinden har været udsat for en forbrydelse.
  